Wild Dog Inn | LekkeSlaap
Wild Dog Inn is op die Hoedspruit Wildlandgoed en bied 'n opwindende bosveld-ervaring in Limpopo se Laeveld. Dié landgoed is die ideale bestemming vir gaste wat op soek is na 'n rustige wegbreek met verskeie wild, soos bokke, sebras, kameelperde en wildebesste wat op die landgoed rondbeweeg.
Die verblyf word in 2 selfsorg-eenhede gebied wat apart van die hoofgebou is. Die eenhede is smaakvol versier om 'n gerieflike verblyf te verseker. Die eenhede is baie privaat en het hul eie ingange.
Die Tuinkothuis spog met 'n lieflike uitsig oor die Groenbelt en is perfek vir 'n gesin met 2 volwassenes en 'n kind. Kothuis 2 is ideaal vir paartjies wat op soek is na 'n romantiese wegbreek.
Die eenhede het elk lugversorging, 'n toegeruste kombuis, 'n leefarea, eetarea en 'n privaat stoep. Daar is ook WiFi, 'n kluis, muskietnet, linne, handdoeke, swemhanddoeke en 'n TV met DStv, Netflix, Showmax en YouTube.
Die Wild Dog Inn bied 'n kroeg wat ten volle gelisensieer is en sitkamer met 'n uitsig oor 'n sprankelende swembad met sonstoele. Gaste kan 'n bosvuur by die boma-eetarea geniet, of die wild besigtig wat die Wild Dog Inn-watergat besoek. Die Wild Dog Inn het selfrywildritte, perdry en fietse wat gaste kan huur.